මීගමුව ප්‍රදේශයේදී ගිලන් රථයක් සහ මෝටර් රථයක් එකිනෙක ගැටීමෙන් ගිලන් රථයේ රියදුරා මියගොස් තිබෙනවා.පොලීසිය පැවසුවේ, අදාළ මෝටර් රථයේ රියැදුරා බීමතින් සිට ඇති බවයි.මේ අනතුර සිදුව ඇත්තේ ඊයේ අලුයම 1.50 ට පමණ.කිලිනොච්චි දිසා රෝහලේ සිට කොළඹ ජාතික රෝහලට රෝගියෙකු රැගෙන යමින් සිටි ගිලන් රථයක් සහ අතුරු මාර්ගයක සිට පැමිණි මෝටර් රථයක් හා ගැටීමෙන් මෙම අනතුර සිදුව ඇත්තේ මීගමුව - බාල්දි මංසන්ධිය ආසන්නයේදීයි.අනතුරින්  ගිලන් රථයේ සිටි රෝගියා, සහය රියදුරා සහ වෛද්‍යවරයා තුවාල ලබා මීගමුව රෝහලට ඇතුළත් කර තිබෙනවා.